Title: ประกาศเจ้าพนักงานจราจรจังหวัดน่าน เรื่อง กำหนดอัตราความเร็วของรถในทาง ในเขตเทศบาลเมืองน่าน อำเภอเมืองน่าน จังหวัดน่าน

ประกาศเจ้าพนักงานจราจรจังหวัดน่าน
เรื่อง
กำหนดอัตราความเร็วของรถในทาง ในเขตเทศบาลเมืองน่าน
อำเภอเมืองน่าน
จังหวัดน่าน

ด้วยคณะอนุกรรมการจัดระบบการจราจรทางบกจังหวัดน่าน
ได้ประชุมเมื่อวันที่ ๒๕ พฤษภาคม ๒๕๖๑ มีมติคัดเลือกถนนที่มีความเสี่ยงต่อการเกิดอุบัติเหตุในเขตเทศบาลเมืองน่าน
ได้กำหนดความเร็วที่เหมาะสมกับพื้นที่ชุมชน ในการสร้างวินัยจราจรของผู้ใช้รถ
ใช้ถนน เพื่อความปลอดภัยและลดความเสี่ยงต่อการเกิดอุบัติเหตุ ตลอดจนให้เป็นถนนนำร่อง
เพื่อเป็นต้นแบบในการดำเนินการควบคุมความเร็วในพื้นที่ชุมชนอื่น ๆ ต่อไปในอนาคต

ฉะนั้น อาศัยอำนาจตามความในมาตรา ๑๓๙ (๖)
แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่
๕๒๙/๒๕๕๕ ลงวันที่ ๗ กันยายน ๒๕๕๕ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒
จึงออกประกาศเจ้าพนักงานจราจรจังหวัดน่านดังนี้

ข้อ ๑  ประกาศนี้เรียกว่า ประกาศเจ้าพนักงานจราจรจังหวัดน่าน
เรื่อง กำหนดอัตราความเร็วของรถในทางในเขตเทศบาลเมืองน่าน อำเภอเมืองน่าน
จังหวัดน่าน

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  กำหนดเส้นทางจากัดความเร็วของรถยนต์ทุกประเภท
ให้ใช้ความเร็วไม่เกิน ๔๐ กิโลเมตรต่อชั่วโมง จำนวน ๕ เส้นทาง
ในเขตเทศบาลเมืองน่าน อำเภอเมืองน่าน จังหวัดน่านดังนี้
(๑) ถนนมหายศ
(ตั้งแต่สามแยกหน้าศาลเยาวชนและครอบครัวจังหวัดน่าน ถึง สี่แยกช้างเผือก)
(๒)
ถนนสุมนเทวราช (ตั้งแต่สามแยกบ้านพญาภู ถึง หน้าร้านอาหารเรือนแก้ว)
(๓)
ถนนสุริยพงษ์ (ตั้งแต่สามแยกกาดแลง ถึง สี่แยกพันต้น)
(๔)
ถนนผากอง (ตั้งแต่สี่แยกท่าลี่ ถึง สี่แยกสวนตาล)
(๕)
ถนนมหาพรหม (ตั้งแต่สามแยกสานักงานสถิติจังหวัดน่าน ถึง สามแยกหน้าสำนักงานพาณิชย์
จังหวัดน่าน)

ข้อ ๔  กำหนดให้รถยนต์ที่ได้รับอนุญาตใช้ความเร็วตามกฎหมายอื่น
ที่ได้รับยกเว้นการบังคับใช้ตามประกาศฉบับนี้

ข้อ ๕  ให้คณะอนุกรรมการจัดระบบการจราจรทางบกจังหวัดน่าน
มีอำนาจตีความและวินิจฉัยปัญหาเกี่ยวกับการปฏิบัติตามประกาศนี้

ประกาศ ณ วันที่ ๑๐ สิงหาคม พ.ศ.
๒๕๖๑
พลตำรวจตรี อรรถสิทธิ์  สุดสงวน
ผู้บังคับการตำรวจภูธรจังหวัดน่าน
เจ้าพนักงานจราจรจังหวัดน่าน

ปวันวิทย์/จัดทำ
๑ ตุลาคม
๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๒๐๙ ง/หน้า ๑๔/๓๐ สิงหาคม ๒๕๖๑